Title: Ministerstvo financií Slovenskej republiky
Author: MF_SR
Last saved by: agenda0

Vyhodnotenie pripomienkového konania
k návrhu „Dohody medzi vládou Slovenskej republiky a vládou Maďarskej republiky o zmene charakteru cestného hraničného priechodu Rusovce – Rajka“

Návrh „Dohody medzi vládou Slovenskej republiky a vládou Maďarskej republiky o zmene charakteru cestného hraničného priechodu Rusovce – Rajka“ bol dňa 7. 8. 2001 zaslaný na medzirezortné pripomienkové konanie na vecné posúdenie a zaujatie stanoviska podpredsedníčke vlády Slovenskej republiky pre európsku integráciu a 3 ústredným orgánom štátnej správy Slovenskej republiky, a to Ministerstvu zahraničných vecí SR, Ministerstvu vnútra SR a Ministerstvu dopravy, pôšt a telekomunikácií SR.

	Na zaujatie stanoviska bola stanovená lehota s termínom do 15. 8. 2001. K predmetnému materiálu sa vyjadrili všetky zainteresované rezorty.  Súhlasné stanovisko bez pripomienok k návrhu dohody vyjadrila podpredsedníčka vlády SR pre európsku integráciu. Stanovisko s konkrétnymi vecnými aj formálnymi pripomienkami zaslali Ministerstvo zahraničných vecí SR, Ministerstvo vnútra SR a Ministerstvo dopravy, pôšt a telekomunikácií SR.
 
	Prehľad vyhodnotenia týchto pripomienok:

Ministerstvo zahraničných vecí SR

1. v článku 1 písm. a) vložiť medzi slová „občanov zmluvných strán“ slovo „štátov“ – akceptované
2. v článku 4 (terajší článok 3) ods. 2 výraz „s ohľadom na články“ nahradiť výrazom „v súlade s článkami“ - akceptované
3. v článku 5 (terajší článok 4) slovné spojenie „pri vzájomnom porozumení“ nahradiť slovným spojením „po vzájomnej dohode“ - akceptované
4. články 6 a 7 (terajšie články 5 a 6) upraviť v zmysle pripomienok k návrhu Dohody o vykonávaní kontrol na hraničnom priechode Štúrovo – Esztergom - akceptované

Ministerstvo vnútra SR

1. v článku 1 ods. 1 písm. c) zmeniť pojmy „...peší, bicyklisti...“ na „...chodci, cyklisti...“ - akceptované
2. v článku 5 (terajší článok 4) vynechať slovo: „...vyslovene“ - akceptované
3. v článku 6 (terajší článok 5) ods. 1 zmeniť pojem „Úpravu...“ na „Zmenu...“ – akceptované čiastočne, použitá formulácia podľa stanoviska MZV SR
4. v článku 7 (terajší článok 6) prvú vetu zmeniť na: „Táto dohoda sa uzatvára na neurčitý čas.“ – akceptované čiastočne, použitá formulácia podľa stanoviska MZV SR

Ministerstvo dopravy, pôšt a telekomunikácií SR

1.	v preambule v prvej odrážke odporúčame nahradiť slovo „krajinami“ slovom „štátmi“,
v druhej odrážke uviesť „vychádzajúc zo skutočnosti“ - akceptované
2.	v článku 1 písm. a) a b) medzi slová „občanov“ a „zmluvných strán“ vsunúť slovo „štátov“, rovnako v čl. 4 ods. 1 a 2 a v čl. 5 za slovom „orgány“ - akceptované
v článku 1, písm. c) upraviť takto:
„- doprava občanov všetkých štátov sveta používajúcich motorové vozidlá, ktorých najvyššia povolená rýchlosť nie je vyššia ako 50 km.h^-1, chodci, bicyklisti a motocyklisti“ – akceptované čiastočne zmenou textu
3.	článok 3 – po dohode zmluvných strán bol zrušený 
4.  článok 8 (terajší článok 7) konzultovať s MZV SR - akceptované